projecte-aina/catalan_government_crawling huggingface dataset:
El Citilab de Cornellà ha estat l'escenari de la jornada "Vendre com sempre, però diferent!
Com reinventem les botigues per vendre en un futur", la segona sessió de les Jornades Comerç Increïble, un espai de debat i coneixement que impulsa la Generalitat en el marc de la Setmana del Comerç.
En aquesta segona sessió, orientada especialment a l'empresa comercial i a la que han assistit més de 150 professionals del comerç, s'han programat continguts orientats a oferir eines pràctiques per vendre més i millor i per conèixer els hàbits i preferències de consum dels més joves.
De la mà de l'economista i "botigòleg" Marcos Álvarez, s'ha fet el taller pràctic "Com ens reinventem per vendre en un futur" i s'ha debatut sobre nous perfils de consumidor i les noves competències dels venedors, a través del projecte audiovisual "Com compren els joves de la Generació Z?".
En el marc de la jornada també s'han presentat les conclusions de "L'Anàlisi del Comerç a Barcelona: Físic i online.
Recomanacions per guanyar competitivitat", a càrrec de Barcelona Oberta.
Una de les principals recomanacions de l'estudi per preservar la competitivitat del comerç urbà ha estat l'aposta pel Click & Collect (compra online-recollida en punt de proximitat), per tal de reduir l'impacte ambiental i logístic que genera el lliurament a domicili de les compres online.
La 3a ed. de la Setmana del Comerç
Des de dilluns i fins diumenge 31 de març se celebra la tercera edició de la Setmana del Comerç, una iniciativa que impulsa la Generalitat, a través del Consorci de Comerç, Artesania i Moda de Catalunya (CCAM).
Amb el comerç com a protagonista, aquesta iniciativa pretén ser el punt de trobada amb el sector comercial on es combinaran espais d'intercanvi d'experiències, plataformes de reflexió, i espais de foment d'idees amb un munt d'activitats arreu del territori que ajudaran a posar en valor el comerç i a reivindicar l'important paper que juga en l'economia catalana i en el model de país.
La 3a sessió de les Jornades Comerç Increïble s'ha dedicat avui a com maximitzar les inversions en eines tecnològiques.
Amb la participació de 3 experts en la matèria, la jornada s'ha orientat específicament als empresaris de comerç, artesania i moda i als professionals que gestionen aquest àmbit a les seves empreses.
El director d'expansió a Espanya i Portugal de Pinterest, Pau Casas, ha iniciat la jornada amb la ponència "Com fer créixer el teu negoci a Pinterest".
Posteriorment, el CEO de BeAgency, Micky Ribera, ha presentat " - Estratègies a xarxes socials que venen i construeixen marca".
Per la seva banda el fundador i CEO d'Altostratus (Partner Google Cloud), Daniel Aldea, ha explicat "Casos d'ús del G Suite al retail".
Un cop finalitzat l'espai de debat i conclusions, la directora general de Comerç, Muntsa Vilalta, ha clos la jornada i ha remarcat "la importància de generar aliances amb el sector tecnològic per poder intercanviar coneixement, eines i experiències".
El Pier 01 Barcelona Tech City (Plaça de Pau Vila, 1 ) ha acollit la tercera sessió d'aquestes jornades de debat i coneixement que impulsa la Generalitat en el marc de la celebració de la Setmana del Comerç.
La 3a ed. de la Setmana del Comerç
Des de dilluns i fins diumenge 31 de març se celebra la tercera edició de la Setmana del Comerç, una iniciativa que impulsa la Generalitat, a través del Consorci de Comerç, Artesania i Moda de Catalunya (CCAM).
Amb el comerç com a protagonista, aquesta iniciativa pretén ser el punt de trobada amb el sector comercial on es combinaran espais d'intercanvi d'experiències, plataformes de reflexió, i espais de foment d'idees amb un munt d'activitats arreu del territori que ajudaran a posar en valor el comerç i a reivindicar l'important paper que juga en l'economia catalana i en el model de país.
La directora general de Comerç, Muntsa Vilalta, ha realitzat una visita a diferents Business Improvement Districts (BIDs) d'Hamburg, el primer estat federal d'Alemanya a implantar aquest instrument de promoció comercial i econòmica.
Acompanyada del Comissariat dels BIDs del Govern d'Hamburg, Frithjof Bütner, i de representants de la Cambra de Comerç alemanya, Vilalta ha visitat diferents zones comercials per conèixer de prop els 26 BIDs de la ciutat.
El Govern català impulsa la Llei de les Àrees de Promoció Econòmica i Urbana, inspirades en aquest model de BIDs, com un instrument de promoció del comerç i de millora per a les entitats associatives comercials de Catalunya basada en la col·laboració público-privada.
El primer BID es va crear al 1969 a Toronto, Canadà i pocs anys després a Nova Orleans (Estats Units).
En la dècada dels 80s i 90s es va implantar diferents BIDs a Nord-Amèrica i al 204 es va constituir el primer BID urbà a Londres.
Actualment, hi ha comptabilitzats 2.500 BIDs arreu del món, dels quals 1.200 als Estats Units, 400 a Canadà, 283 a Regne Unit i 35 a Alemanya.
A Catalunya, al 2017, es va impulsar una prova pilot als barris barcelonins de Sant Andreu i el Born, el mateix any que l'actual Llei de Comerç, Serveis i Fires instava a desplegar la futura llei dels APEUs (art. 54 Llei 18/2017, de Comerç, Serveis i Fires).
El DOGC ha publicat les bases reguladores per a la concessió de subvencions en l'àmbit del comerç, els serveis, l'artesania i la moda que convoca anualment el Consorci de Comerç, Artesania i Moda de Catalunya (CCAM).
L'objectiu és impulsar la competitivitat i promoció de les empreses sector comercial, de serveis, de l'artesania i de suport a la moda catalana.
La consellera d'Empresa i Coneixement, Àngels Chacón, va presidir el passat 4 de desembre l'acte de lliurament dels premis de l'Associació Born Comerç.
En aquesta sisena edició, es van distingir tres iniciatives empresarials del barri: Museu Europeu d'Art Modern (MOAM), en la categoria Cultura; Sagardi Cuiners Vascos, en la categoria Gastronomia; i Tiny Cottons, en la categoria Comerç.
L'acte, que es va celebrar al Born Centre de Cultura i Memòria de Barcelona, va comptar també amb la presència de la directora general de Comerç, Muntsa Vilalta; la presidenta de l'Associació Born Comerç, Marga Domingo; la regidora del districte de Ciutat Vella, Gal·la Pin i; la directora del Born Centre de Cultura i Memòria, Montserrat Iniesta.
La consellera d'Empresa i Coneixement, Àngels Chacón, i el president de Pimec Comerç, Alejandro Goñi, han signat un conveni de col·laboració per impulsar el Pla d'Actuacions 2018 de l'entitat, adreçat a les pimes comercials catalanes
La consellera d'Empresa i Coneixement, Àngels Chacón i el pt de Pimec Comerç, Alejandro Goñi, en la signatura
La consellera d'Empresa i Coneixement, Àngels Chacón, i el president de Pimec Comerç, Alejandro Goñi, han signat un conveni de col·laboració per impulsar el Pla d'Actuacions 2018 de l'entitat, adreçat a les pimes comercials catalanes.
En virtut d'aquest acord, la Generalitat —mitjançant el Consorci de Comerç Artesania i Moda (CCAM)— i Pimec Comerç sumen esforços per impulsar un seguit d'actuacions per fomentar, promocionar i difondre el model català de comerç de proximitat.
El pla de Pimec Comerç contempla quatre blocs d'actuacions: el primer bloc recull accions de representació de l'entitat a través de fòrums d'interlocució i debat juntament amb la Generalitat amb l'objectiu d'habilitar canals de comunicació entre les associacions i gremis de comerciants i la Generalitat, accions de comunicació de l'activitat comercial i del comerç integrat i associat, i accions de suport i assessorament periòdic a les entitats de comerç de Catalunya, vetllant per la professionalització del sector.
El segon bloc del pla inclou iniciatives de seguiment legislatiu de la normativa comercial, per traslladar i proporcionar assessorament i informació a les associacions, gremis i entitats de comerç, i accions per copsar la receptivitat i l'impacte de la normativa vigent per part del petit comerç de proximitat, contribuint a millorar el diàleg entre administració i administrats.
Així mateix, dins aquest bloc, el pla també contempla accions de suport, assessorament i seguiment al col·lectiu de la venda no sedentària, accions d'assessorament i suport a les petites estructures associatives, vinculades a petits municipis o desenvolupades en un entorn rural, i consolidació i reforç dels PAA (Punts d'Assessorament Associatiu) i de les UTS (Unitats tècniques de Suport).
El tercer bloc d'actuacions incideix en la creació d'una nova pàgina web per integrar l'Observatori de Pimec Comerç i el seu repositori documental, l'elaboració de publicacions periòdiques relatives a la transformació digital del comerç, l'organització de jornades i píndoles formatives sobre noves tecnologies aplicades al sector comercial de proximitat., i accions sobre la sostenibilitat en el comerç.
Així mateix, el quart bloc d'actuacions es dedica a promoure mesures de divulgació del model d'integració associatiu dels col·lectius de comerciants nouvinguts, coordinades amb accions per potenciar la integració i la col·laboració amb les estructures associatives de PIMEC COMERÇ, i de promoció de l'associacionisme comercial entre comunitats estrangeres presents a Catalunya.
El conjunt d'actuacions previstes al Pla representa un pressupost de 243.750 euros, dels quals la Generalitat, a través del CCAM, dóna suport amb una aportació de fins a 120.000 euros.
La directora de Comerç Muntsa Vilalta durant la presentació a Lleida
La directora general de Comerç, Muntsa Vilalta, ha presentat avui a Lleida l'estudi " Comerç online i mobilitat: orientacions cap a un model sostenible a Catalunya", que ha impulsat el Departament d'Empresa i Coneixement amb l'objectiu d'analitzar els hàbits de la compra online i les preferències de lliurament per part de la població.
En l'acte la directora ha estat acompanyada del director dels serveis territorials del Departament d'Empresa i Coneixement a Lleida, Ramon Alturo.
La directora ha recordat que l'estudi vol dotar d'eines de coneixement al sector comercial –entitats i empreses- i les administracions per a la implementació d'actuacions adreçades a fomentar un servei de recollida de compres online sostenible, de menor impacte ambiental i de mobilitat, i que alhora potencií el comerç de proximitat.
Una de les principals dades que facilita l'estudi a és que el comerç electrònic genera uns 53 milions de compres online l'any a Catalunya.
D'aquestes, el 73% es lliuren a domicili, el 12% a l'oficina i el 15% del total de les compres es recullen a través d' alguna modalitat de Click & Collect: un 6,2% en botiga, 8,7% en punt de recollida i un 0,2% en bar/ comerç de confiança.
En aquest sentit la directora ha reiterat que a banda de l'aposta per la modalitat Click & Collect, la Generalitat és marca l'objectiu, a través de 6 accions que el 2020 " almenys un 50% dels compradors online estiguin conscienciats sobre l'impacte ambiental i de logística que generen les seves compres i que tots els municipis de Catalunya tinguin almenys un punt de recollida físic i de proximitat".
El grup de Treball de Retail del Col·legi d'Economistes de Catalunya organitza el proper 26 de febrer, a les 19h, una nova conferència sota el títol "Turisme i Comerç: els grans reptes per a l'economia urbana del segle XXI".
La presentació anirà a càrrec del president de la Comissió d'Economia del Turisme, Josep Ros.
Del 25 al 31 de març tindrà lloc la tercera edició de la Setmana del Comerç, una iniciativa impulsada pel Consorci de Comerç, Artesania i Moda (CCAM) que te com a objectiu impulsar la competitivitat i també esdevenir un espai de debat i intercanvi de coneixement.
L'edició passada va ser un èxit, gràcies a les activitats organitzades per més d'un centenar d'entitats d'arreu del país i a les anomenades Jornades Comerç Increïble, com a espai de reflexió i d'intercanvi de coneixement.
Amb l'objectiu de repetir l'èxit de l'any passat, us animem a participar en aquesta tercera edició de la Setmana del Comerç amb activitats que posin en valor la tasca que duen a terme les associacions comercials de Catalunya.
Podeu fer arribar les propostes de les activitats mitjançant aquest formulari.
La dir. gral de Comerç, Muntsa Vilalta, durant la seva intervenció a la jornada
La directora general de Comerç, Muntsa Vilalta, ha participat en la 1a Jornada Osona Dones en Xarxa, que s'ha celebrat aquesta tarda a l'auditori Espai VIT, a Vic.
Aquesta jornada, organitzada per Creacció, l'Ajuntament de Vic, la Universitat de Vic, i CEDO, ha aplegat a públic interessat i vinculat a l'emprenedoria.
En el marc de la jornada, s'ha presentat l'estudi "Retrat de les dones emprenedores a Barcelona", elaborat per l'UVIC.
Segons els organitzadors, els objectius d'aquesta iniciativa són despertar l'emprenedoria femenina a la comarca, fer néixer noves sensacions, mirades i respostes sobre la forma d'emprendre en femení, generar un debat en viu, facilitar un espai per conèixer dones emprenedores i impulsar la creació de la xarxa de dones emprenedores d'Osona.
Els participants s'han emplaçat a una segona trobada per treballar accions concretes d'enxarxament i associacionisme.
La responsable de l'Àrea de Comerç del Consorci de Comerç, Artesania i Moda de Catalunya (CCAM), Marta Raurell, ha presentat avui en el marc de la jornada "Diàlegs a l'Era: Made in Menorca", les prioritats d'actuació de la Generalitat i esl reptes de futur per al comerç.
En la taula rodona "Reptes del comerç: innovació, tecnologia i proximitat", Raurell ha apuntat que els reptes del Govern de la Generalitat en matèria de comerç per als propers anys passen per contribuir a generar models de negoci competitius, prestigiar el sector, acompanyar en la Transformació digital, posar el comerç al centre dels plans de ciutat, professionalització del món associatiu i fomentar la internacionalització.
La jornada, organitzada pel Consell Insular de Menorca, ha convocat a professionals del sector privat i de l'administració pública per generar un espai de reflexió sobre el model de desenvolupament econòmic, comercial i turístic de Menorca amb una mirada cap a la sostenibilitat ambiental, econòmica i social, on Catalunya ha participat com a exemple de "bona pràctica" en matèria comercial.
La consellera Chacón en reunió de treball amb Barcelona Oberta
En el marc de la ronda de trobades que està realitzant amb diferents entitats del sector del comerç, la consellera d'Empresa i Coneixement, Àngels Chacón, acompanyada de la directora general de Comerç, Muntsa Vilalta, ha celebrat aquest matí un esmorzar de treball amb l'entitat Barcelona Oberta, la unió d'eixos comercials turístics de Barcelona.
En aquesta trobada, la consellera Chacón ha volgut conèixer de primera mà la realitat i les necessitats de l'entitat i del sector comercial a Barcelona i transmetre l'aposta del Govern de la Generalitat per donar suport al teixit comercial català.
En la reunió ha estat present el president de Barcelona Oberta, Gabriel Jené, la directora de l'entitat, Nuria Paricio, entre d'altres membres de l'entitat.
La directora general de Comerç, Muntsa Vilalta, i el president del COACB, Enric Enrech en el moment de la signatura.
La directora general de Comerç, Muntsa Vilalta, i el president del Col·legi Oficial d'Agents Comercials de Barcelona (COACB), Enric Enrech, han signat avui a Barcelona el conveni de col·laboració pel qual la Generalitat dóna suport a diferents accions de promoció del comerç i l'emprenedoria organitzades per l'entitat durant l'any 2018.
Concretament, la Generalitat dóna suport a través del Consorci de Comerç, Artesania i Moda (CCAM) a la realització de dues actuacions: l'espai Showroom Expopell i l'espai de negocis Agents&Brokers al saló BIZBARCELONA
L'espai Showroom Expopell és una acció adreçada als sectors de marroquineria, complements i articles de viatge que té per objectiu la promoció de les vendes.
Un punt de trobada comercial per a agents, empresaris de retail i fabricants que compta amb dues edicions anuals (primavera i tardor).
La propera cita d'Expopell tindrà lloc del 28 al 30 d'octubre a la Cúpula de les Arenes de Barcelona.
Més de 2000 metres quadrats amb les noves propostes de fabricants de bosses de ma, maletes, paraigües, barrets i petita marroquineria.
Pel que fa a Agents&Brokers, es tracta d'una plataforma de negocis creada amb la finalitat de posar en contacte l'oferta i la demanda.
L'edició d'enguany d'Agents&Brokers s'ha celebrat en el marc del saló BizBarcelona, el passat mes de maig a Fira Barcelona.
El proper 9 de novembre, la XXIII Jornada dels Economistes abordarà els reptes de les ciutats i els nous instruments de gestió urbana.
Sota el títol "Ciutat i Innovació.
Espai de Coneixement i Creació", la jornada dedica una sessió a aprofundir en els efectes d'aquest canvi de model i transformació del paisatge urbà en el retail.
El programa de la sessió compta amb dues ponències: "nous instruments d'habitatge assequible", a càrrec del gerent d'Habitatge i Rehabilitació de l'Ajuntament de Barcelona, Javier Burón; i "Nous instruments per a la renovació dels entorns urbans d'activitat econòmica: Els Business Improvement Districts (BID)", a càrrec de la directora general de Comerç, Muntsa Vilalta.
Més informació i inscripcions al següent enllaç.
L'informe Hot Retail Cities elaborat per Modaes.es situa Barcelona en el lloc 29 del rànquing de ciutats més atractives en retail.
Els criteris per a l'elaboració del rànquing s'agrupen en vuit aspectes generals que les companyies valoren a l'hora d'analitzar la ciutat: demografia, economia, política, entorn socioeconòmic, turisme, retail, moda i trendy cities.
En aquest sentit, els aspectes més valorats de Barcelona, que rep una puntuació de 425 sobre un total de mil punts, són el turisme, la presència d'operadors de moda, els carrers comercials i la seva situació geogràfica.
Tortosa acollirà els dies 21 i 22 de novembre la 25a edició del Congrés de Fires de Catalunya que organitza la Federació de Fires de Catalunya (FEFIC) amb el suport de la Generalitat.
El congrés, que enguany celebra els seus vint-i-cinc anys, s'ha consolidat com l'esdeveniment de referència del món firal i punt de trobada per a l'intercanvi de coneixement d'aquest sector.
En aquesta edició, la conferència inaugural anirà a càrrec de Màrius Serra, qui amb el títol "Firar-se, un verb reflexiu", aportarà la seva visió de les fires a través d'expressions lingüístiques del comerç.
Els dos dies de congrés comptaran amb un programa de ponències i activitats al voltant del sector firal, i s'analitzaran els principals reptes de futur.
En el marc del congrés, la Generalitat farà el lliurament dels Premis a la Innovació de Fires de Catalunya i presentarà l'estudi sobre les Bones Fires elaborat per EADA.
La directora general de Comerç, Muntsa Vilalta, ha participat avui en la presentació dels primers Marketplace de Catalunya, concretament de les poblacions de La Sénia, Deltebre i Sant Carles de la Ràpita, una iniciativa pionera a Catalunya que permet als botiguers d'aquestes poblacions poder vendre els seus productes de manera online.
El projecte, que neix des de les associacions de botiguers de La Sénia, Deltebre i la Ràpita, ha comptat amb el suport del Departament d'Empresa i Coneixement a través del Consorci de Comerç, Artesania i Moda de la Generalitat de Catalunya (CCAM).
El projecte té per objectiu oferir alternatives a altres plataformes de venda online, amb la particularitat de desenvolupar-se des del mateix territori i des de les seves associacions de comerç, esdevenint així un referent en dinamització comercial.
En aquest sentit la directora Muntsa Vilalta ha assenyalat que " aquest és un clar exemple de col·laboració públic privada, és una eina que serà un referent a tot el territori que ajudarà al comerç i també que posarà en valor la singularitat d'aquests tres municipis de les Terres de l'Ebre".
En l'acte, la directora ha estat acompanyada de l'alcalde de Sant Carles de la Ràpita, Josep Caparròs, l'alcalde de la Sènia, Joan Moisés, el regidor de Comerç de Deltebre, Francisco Castro, la directora dels serveis territorials del Departament a Terres de l'Ebre, Merce Miralles i el CEO de Pymeralia, Consultora Tecnològica dels Marketplaces, Jordi Zaragoza.
També han estat presents els representants de les entitats que han impulsat la iniciativa.
Tindrà lloc del 19 al 25 de març
La directora general de Comerç analitza els factors que han influït en la campanya de Nadal i Reis i l'inici de les rebaixes.
Forma part del programa de Tours Virtuals als mercats municipals de Catalunya
Al llarg de 2017, la Generalitat —a través de la Direcció General de Comerç— ha destinat 240.000 euros al desenvolupament dels plans d'actuació impulsats per les principals patronals, entitats i associacions de comerciants i d'altres professionals del comerç, per fomentar i dinamitzar el comerç català.
Amb aquest objectiu, la Direcció General de Comerç ha formalitzat convenis de col·laboració amb ESCODI, COMERTIA, Pimec, Fundació Cecot Innovació, Barcelona Oberta, COACB, ANCECO, La Llotja de Cereals, FECOM, Fundació Comerç Ciutadà, i Fundació Barcelona Comerç
Es tracta d'una col·laboració d'Escodi amb La Roca Village
Cita anual dels comerços i entitats de la ciutat
La directora general de Comerç, Muntsa Vilalta, ha inaugurat aquesta tarda la 1a Jornada Tècnica i de Networking Fòrum Comerç Tarragona.
Sota el títol "Comerç Urbà de futur: reptes competitius d'adaptació, consolidació i lideratge", professionals del sector del comerç i experts han tractat d'aspectes d'actualitat que afecten al retail com el comerç online o el nous models de negoci.
La jornada s'ha completat amb la presentació de l'estudi previ del Pla Estratègic del Comerç de Tarragona (PECTgn), a càrrec de la Cambra de Comerç de Tarragona.